Ο ιατρικός σύλλογος της Βόρειας Ρηνανίας σας συστήνεται\nΟ ιατρικός σύλλογος της Βόρειας Ρηνανίας (ÄkNo) είναι το αντιπροσωπευτικό όργανο των περίπου 66.000 ιατρών της Βόρειας Ρηνανίας, ενός από τα δύο τμήματα του ομόσπονδου γερμανικού κρατιδίου της Βόρειας Ρηνανίας - Βεστφαλίας. Η Βόρεια Ρηνανία έχει περίπου 9,6 εκατομμύρια κατοίκους.\nΟ ιατρικός σύλλογος της Βόρειας Ρηνανίας προσφέρει ως αυτοδιοικούμενος φορέας δημόσιες υπηρεσίες στον τομέα της υγείας και επιφορτίζεται με τη διεκπεραίωση κρατικών έργων, ως εντολοδόχος του κράτους.\nΟ ιατρικός σύλλογος λειτουργεί με βάση το νόμο περί των επαγγελμάτων υγείας για το κρατίδιο της Βόρειας Ρηνανίας - Βεστφαλίας και αποτελεί νομικό πρόσωπο δημοσίου δικαίου. Τα αυτοδιοικητικά όργανα συγκροτούνται δημοκρατικά, με τη διαδικασία των εκλογών. Όλοι οι ιατροί που ασκούν το επάγγελμα στην περιφέρεια του ιατρικού συλλόγου είναι υποχρεωτικά μέλη του. Μέλη του συλλόγου είναι και οι ιατροί που δεν ασκούν ή δεν ασκούν πλέον το επάγγελμα και κατοικούν στην Βόρεια Ρηνανία.\nΑυτοδιοίκηση των ιατρών\nΟι ιατροί της Βόρειας Ρηνανίας εκλέγουν κάθε 5 έτη τα 121 μέλη της συνέλευσης του συλλόγου. Η συνέλευση αποτελεί το σημαντικότερο όργανο του ιατρικού συλλόγου, μια μορφή κοινοβουλίου των ιατρών της Βόρειας Ρηνανίας. Κάθε 5 χρόνια εκλέγεται επίσης ο πρόεδρος, καθώς και ο αντικαταστάτης του, ο αντιπρόεδρος. Ο πρόεδρος είναι ο εκπρόσωπος του συλλόγου. Πρόεδρος, αντιπρόεδρος και 16 πάρεδροι απαρτίζουν το διοικητικό συμβούλιο του ιατρικού συλλόγου της Βόρειας Ρηνανίας, το οποίο χειρίζεται τις υποθέσεις του συλλόγου. Η συνέλευση, το διοικητικό συμβούλιο και ο πρόεδρος αποφασίζουν για όλα τα σημαντικά θέματα των αυτοδιοικητικών οργάνων του συλλόγου.\nΓια την επικοινωνία με τους ιατρούς, έχουν συγκροτηθεί ειδικά σημεία σε 27 δήμους. Τα σημεία επικοινωνίας είναι υπεύθυνα για την έκδοση ιατρικών ταυτοτήτων, τη εγγραφή ή μετεγγραφή μελών ή για πληροφορίες σχετικές με την εκπαίδευση βοηθών ιατρείου.\nΟ ιατρικός σύλλογος σε αριθμούς\nΟ ιατρικός σύλλογος της Βόρειας Ρηνανίας είναι ο τρίτος σε μέγεθος από συνολικά 17 ιατρικούς συλλόγους ομόσπονδων κρατιδίων στη Γερμανία. Το έτος 2020, ο ιατρικός σύλλογος της Βόρειας Ρηνανίας αριθμούσε 265 εργαζόμενες/-ους, καθώς και 7 μαθητευόμενους. Από αυτούς, 226 απασχολούνταν στην κεντρική υπηρεσία του συλλόγου, στην πόλη Ντίσελντορφ, ενώ 39 σε περιφερειακές υπηρεσίες. Παράλληλα, πολλές/-οι ιατροί προσφέρουν αφιλοκερδώς τις υπηρεσίες τους σε ειδικές επιτροπές.\nΚύριες υποχρεώσεις του ιατρικού συλλόγου\nΠολιτική υγείας και κοινωνική πολιτική\nΚάθε ιατρικός σύλλογος στη Γερμανία έχει τη νομική υποχρέωση να υπερασπίζεται τα συμφέροντα των μελών του. Για την αποτελεσματικότητα της αποστολής αυτής, είναι απαραίτητες οι επαφές με τα κοινοβούλια, με πολιτικά κόμματα, υπουργεία και μέσα ενημέρωσης. Η αρμοδιότητα των ιατρικών συλλόγων σε ιατρικά θέματα και θέματα πολιτικής υγείας τους καθιστά πολύτιμους συμβούλους της ομοσπονδιακής κυβέρνησης και των κυβερνήσεων των κρατιδίων. Ανάλογη βαρύτητα έχουν και οι θέσεις τους σχετικά με νομοσχέδια, διατάξεις και υπουργικές αποφάσεις στο πεδίο της πολιτικής υγείας και της κοινωνικής πολιτικής.\nΤο επαγγελματικό δίκαιο αποτελεί σημαντικό άξονα της αυτοδιοίκησης των ιατρών. Οι ιατρικοί σύλλογοι υποχρεούνται από το νόμο να διασφαλίζουν την τήρηση των βασικών επαγγελματικών αρχών. Οι βασικές αρχές έχουν οριστεί στον ιατρικό κανονισμό ως δεσμευτικοί κανόνες συμπεριφοράς απέναντι στον ασθενή και τους συναδέλφους ιατρούς.\nΗ πανεπιστημιακή ιατρική εκπαίδευση αποτελεί υποχρέωση του κράτους. Για την ειδίκευση, δηλαδή την εκπαίδευση για λήψη ιατρικής ειδικότητας (π.χ. οφθαλμίατρος, χειρουργός) αρμόδιοι είναι οι ιατρικοί σύλλογοι. Βασικές υποχρεώσεις τους είναι η θέσπιση κανονισμών για την ειδίκευση και η διεξαγωγή εξετάσεων ειδικότητας.\nΟι ρυθμοί της ιατρικής προόδου επιβάλλουν την ενημέρωση κάθε ιατρού σχετικά με τις τελευταίες εξελίξεις. Ο ιατρικός σύλλογος Βόρειας Ρηνανίας - Βεστφαλίας δίνει υψηλή προτεραιότητα στη συνεχιζόμενη ιατρική εκπαίδευση. Η ακαδημία ιατρικής ειδίκευσης και συνεχιζόμενης ιατρικής εκπαίδευσης της Βόρειας Ρηνανίας προσφέρει μαθήματα, σεμινάρια και workshops για όλα τα σημαντικά ιατρικά θέματα.\nΠολίτες και ασθενείς\nΟ ιατρικός σύλλογος έχει συγκροτήσει υπηρεσίες για τη συνεργασία μεταξύ ιατρών και εκπαιδευτικών όπως και μεταξύ ιατρών και ομάδων αυτοβοήθειας.\nΤο ρόλο του συμβούλου για ερωτήσεις σχετικές με θέματα υγείας έχει αναλάβει η συμβουλευτική υπηρεσία πολιτών, η οποία παρέχει π.χ. πληροφορίες και συμβουλές σχετικά με ασθένειες και θεραπευτικές μεθόδους.\nΗ επιτροπή πραγματογνωμόνων ιατρικού σφάλματος, την οποία απαρτίζουν ικανοί και ανεξάρτητοι δικηγόροι και ιατροί, συντάσσει αφιλοκερδώς πραγματογνωμοσύνες σε περιπτώσεις καταγγελίας ιατρικού σφάλματος.\nΓια την επίλυση ενδεχόμενων διαφορών μεταξύ ιατρού και ασθενούς επεμβαίνει και το τμήμα τακτοποίησης τελών.\nΤο συνταξιοδοτικό σύστημα των ιατρών στη Βόρεια Ρηνανία εξασφαλίζει στις/στους ιατρούς οικονομική αποκατάσταση κατά το γήρας ή σε περίπτωση επαγγελματικής ανικανότητας .. Εκτός αυτού μεριμνά και για τα μέλη της οικογένειας σε περίπτωση θανάτου. Ο οργανισμός υποχρεωτικής ασφάλισης του ιατρικού συλλόγου της Βόρειας Ρηνανίας - Βεστφαλίας επενδύει το κεφάλαιο τους με γνώμονα τη μέγιστη δυνατή ασφάλεια και απόδοση. Από αυτά τα κέρδη ωφελούνται αποκλειστικά τα μέλη του συλλόγου.


Η πρόεδρος της Εθνικής Επιτροπής Εμβολιασμών Μαρία Θεοδωρίδου κατά την ενημέρωση για τον κορωνοϊό την Τετάρτη 5/5 αναφέρθηκε στα πρώτα ευρήματα για την διάρκεια της ανοσίας που προσφέρει το εμβόλιο έναντι του ιού. Όπως τόνισε η επαναλοίμωξη τους πρώτους 3 μήνες είναι εξαιρετικά σπάνια, ενώ μελέτες μιλούν για 6 και 9 μήνες προστασίας.\nΌπως υπογράμμισε η πρόεδρος της Εθνικής Επιτροπής Εμβολιασμού ο προσδιορισμός των αντισωμάτων είναι σημαντικός για την επιδημιολογική επιτήρηση αλλά περιορισμένης σπουδαιότητας σε ατομικό επίπεδο.\n«Δεν συστήνεται έλεγχος αντισωμάτων μετά από εμβολιασμό» προσέθεσε η κ. Θεοδωρίδου.


Δίκτυο Επιχειρήσεων Προϊόντων Ελαιολάδου Κρήτης - Ένωση Αγροτικών Συνεταιρισμών Σητείας\nΈνωση Αγροτικών Συνεταιρισμών Σητείας\nΕκθετήριο - Δοκιμαστήριο - Μουσείο\nΠΩΣ ΘΑ ΠΑΤΕ: Το εκθετήριο της Ένωσης Αγροτικών Συνεταιρισμών Σητείας βρίσκεται στο 3ο χιλιόμετρο της εθνικής οδού Σητείας – Αγίου Νικολάου, λίγο έξω από τη Σητεία.\nΤΟ ΙΔΙΑΙΤΕΡΟ: Η Ένωση παράγει και εμφιαλώνει εξαιρετικά παρθένο ελαιόλαδο που έχει κερδίσει πολλά βραβεία διεθνώς.\nΟ ΧΩΡΟΣ: Στο χώρο στεγάζεται το οινοποιείο και το εμφιαλωτήριο ελαιολάδου της Ένωσης, ενώ στο υπόγειο του οινοποιείου σε έκταση 500 τ.μ. έχει διαμορφωθεί κατάλληλα και λειτουργεί εκθετήριο – δοκιμαστήριο – μουσείο τοπικών προϊόντων. Οι επισκέπτες μπορούν σε ειδικά διαμορφωμένο χώρο να παρακολουθήσουν οπτικοακουστικό υλικό διάρκειας 25 λεπτών που αναφέρεται στην παράδοση, στην ιστορία και τα προϊόντα του τόπου μας. Επίσης μπορούν να δοκιμάσουν τα προϊόντα που παράγει η Ένωση Αγροτικών Συνεταιρισμών Σητείας (κρασιά, τσικουδιά και ελαιόλαδο) και να ξεναγηθούν στους διάφορους χώρους παραγωγής.\nΑΞΙΟΘΕΑΤΑ: Ο επισκέπτης μπορεί να επισκεφτεί τη μαγευτική πόλη της Σητείας και να θαυμάσει το ενετικό κάστρο «Καζάρμα», ενώ μπορεί να δει και τα μουσεία της πόλης, αρχαιολογικό και λαογραφικό. Ακόμα μπορεί να απολαύσει το μπάνιο του στην παραλία της Σητείας ή να επισκεφτεί κάποια από τα χωριά της επαρχίας.


Κασσάνδρα Αλογοσκούφι – Η ΘΑΛΕΙΑ ΦΤΑΙΕΙ | ΤΟ ΠΑΡΑΘΥΡΟ\nΚασσάνδρα Αλογοσκούφι – Η ΘΑΛΕΙΑ ΦΤΑΙΕΙ\nPosted by antipoihsh on 22 Φεβρουαρίου, 2014 · Σχολιάστε\nA short folk story\nTo πηγάδι ήταν πολύ βαθύ. Μονάχα το στόμιο διακρινόταν. Λίγα μέτρα πιο κάτω όλα σκοτείνιαζαν και έμοιαζε σα να μην έχει τέλος. Η Θάλεια ερχόταν στο πηγάδι μέρα και βράδυ και κάθε φορά αναζητούσε τον εαυτό της στο νερό. Όταν ο ήλιος βρισκόταν πάνω ακριβώς από το τσιμεντένιο στόμιο, μπορούσε να δει το αλαζονικό της περίγραμμα να φωτίζεται στο ήσυχο νερό του πάτου.\nΕκείνη τη μέρα έσκυψε πιο πολύ και έχασε το καπέλο της. Ήταν δώρο του πατερούλι της και δίχως άλλο αποφάσισε να κατέβει με τη βοήθεια ενός σκοινιού και της τροχαλίας που στηριζόταν από μια ατσάλινη θολωτή κατασκευή. Με κάποιον τρόπο θα έβρισκε πάλι τον δρόμο για να ανέβει. Πλευρικά στα τοιχώματα υπήρχαν πολύ λεπτές προεξοχές που σχημάτιζαν εσωτερικά σκαλάκια. Με τη βοήθεια του σκονιού κατεβαίνοντας και ανεβαίνοντας την κλίμακα θα τα κατάφερνε.\nΗ Θάλεια έδεσε με προσοχή το σκοινί στη μέση και έκανε να κατέβει. Δυστυχώς, τα χέρια της αποδείχτηκαν πιο αδύναμα από όσο υπολόγιζε και έπεσε με φόρα μέσα στο πηγάδι. Το σκοινί της έκοψε τη μέση στα δυο και η Θάλεια κρεμασμένη ξεψύχισε μέσα σε λιγότερο από μισό λεπτό.\nΜετά από τρεις μήνες. Η Θάλεια είναι ακόμα εκεί. Τεμπελιάζει από το σκοινί. Δεκάδες ποντίκια ανεβοκατεβαίνουν το σκοινί και τρώνε ένα τόσο δα κομματάκι από το σώμα που μοιάζει με πολυκαιρισμένο σταχτύ τυρί.\nΣτους τέσσερεις μήνες. Ζωντανεύει. Με περίεργο τρόπο ζωντανεύει. Είναι όλη κούφια εκτός από το κεφάλι της. Εξωτερικά μοιάζει με πολυκαιρισμένο σταχτύ τυρί. Τα ρούχα της είναι εντάξει. Όλα τα ποντίκια έχουν στριμωχτεί μέσα στο εσωτερικό. Το ένα σπρώχνει το άλλο και όλα μαζί κινούν το σώμα της Θάλειας. Η Θάλεια με πολύ κόπο ανεβαίνει τα σκαλιά. Της παίρνει κάπου δύο μέρες να τα ανέβει. Καταλαβαίνει ότι το πηγάδι έχει βάθος κάπου επτά μέτρα.\nΒγαίνει με ένα ταραγμένο σάλτο έξω από το πηγάδι.\nΤα ποντίκια εκεί. Κουλουριάζονται, παιχνιδίζουν, ροκανίζουν και όλα μαζί κινούν το κούφιο σώμα της Θάλειας. Η Θάλεια παίρνει το δρόμο του γυρισμού.\nΕίχε πέσει στο πηγάδι τον μήνα Σεπτέμβρη. Είναι αρχές Γενάρη. Συναντά κόσμο στον δρόμο. Έχει σκυμμένο κεφάλι -στην κυριολεξία- πεσμένο μπροστά. Καταλαβαίνει όμως. Είναι εγκεφαλικά νεκρή, αλλά συναισθάνεται τα πάντα. Για καλή της τύχη το μυαλό δεν είναι πειραγμένο.\nΑνεβαίνει με κόπο τον κεντρικό δρόμο του χωριού. Χωρίς να στρίβει δεξά-ζερβά. Κατευθύνεται κατά την εκκλησία. Καταφέρνει να φτάσει με ταραγμένο βηματισμό κατά το δείλι.\nΟι πόρτες είναι ανοιχτές.\nΜπαίνει μέσα στον τελευταίο εκκλησιασμό.\nΓριές γυρνούν και την κοιτούν.\n-Τι χάλι είναι αυτό;\n-Αχτένιστη και τι όψη;\n-Καμιά χτικιάρα αρρωστιάρα.\n-Όχι, του χωριού.\n-Κορεάτισσα τουρίστρια, ίσως.\n-Ας τη βοηθήσουμε λοιπόν.\nΟι γριές που δε βλέπουν καθαρά την παίρνουν αγκαζέ και την οδηγούν στην εξομολόγηση. Είναι η τελευταία. Την οδηγούν στον πατέρα Αγάθωνα ολοταχώς.\nΟ παπα-Άγάθωνας είναι επίσης ένας από τους πιο γηραλέους κατοίκους του χωριού . Ασθενική όραση. Τέλεια ακοή.\nΒλέπει τη Θάλεια με κατεβασμένο το κεφάλι.\n-Αμάρτησες τέκνον μου;\nΚάτι σα ναι ακούγεται από την περιοχή της κοιλιάς της.\n-Σε βασανίζει πολύ αυτό;\nΚάτι σα ναι ακούγεται από την περιοχή της καρδιάς.\n-Θέλεις να ανοιχτείς σε μένα και να μου τα πεις τι συμβαίνει;\nΚάτι σα ναι ακούγεταιαπό σύσσωμο το τρεμώδες κορμί.\nΏσπου η Θάλεια αγανακτεί μέσα στην κωματώδη της κατάσταση. Θέλει να μιλήσει να ζητήσει βοήθεια. Κλονίζεται από τα εκατοντάδες μικρά τρωκτικά που κλωθογυρνάνε. Τρέμει και παραληρεί σαν από γόο υπόκωφο. Ξεφεύγει από την καθιστή της θέση και πέφτει ανάσκελα ξεφωνίζοντας:\n-Ααααααααααααααααα! Ξεφωνίζουν οι γριές.\nΗ Θάλεια γυρνά και πέφτει στα σκαλιά με παταγώδη πρόσκρουση στο μάρμαρο. Αυτό την αποτελείωσε.\nΤο σώμα σχίστηκε στα δυο σα χάρτινη σακούλα. Χιλιάδες λευκά ποντικάκια ξεχύθηκαν δεξιά και αριστερά. Τα κόκκαλα σχημάτισαν πρόχειρο σωρό, το κουκούλι του δέρματος τινάχτηκε σε χαρτομάνι που το παρέσυρε το ρεύμα αέρος. Και το πιο σημαντικό: το κεφάλι της Θάλειας αποκόπηκε και κύλισε ελλειπτικά ίσαμε κάτω στην καντηλιέρα.\n-Ιδού ποιος μόλυνε το υδραγωγείο!, είπε ο καντηλανάφτης και σήκωσε το άγριο τρόπαιο απ’ το μαλλί.\n← Χλόη Κουτσουμπέλη/ Παναγιώτης Παπαθεοδωρόπουλος – Η ιστορία της φωτογραφίας\nΑφροδίτη Λυμπέρη – Δύο ανέκδοτα ποιήματα →


Αναρτήθηκε από Pressdei News στις 1:00 μ.μ. Δεν υπάρχουν σχόλια:\nΑναρτήθηκε από Pressdei News στις 11:17 π.μ. Δεν υπάρχουν σχόλια:\nΑναρτήθηκε από Pressdei News στις 11:14 π.μ. Δεν υπάρχουν σχόλια:\nΑναρτήθηκε από Pressdei News στις 11:12 π.μ. Δεν υπάρχουν σχόλια:\nΑναρτήθηκε από Pressdei News στις 10:05 μ.μ. Δεν υπάρχουν σχόλια:\nΑναρτήθηκε από Pressdei News στις 10:03 μ.μ. Δεν υπάρχουν σχόλια:\nΑναρτήθηκε από Pressdei News στις 10:01 μ.μ. Δεν υπάρχουν σχόλια:\nΑναρτήθηκε από Pressdei News στις 5:05 μ.μ. Δεν υπάρχουν σχόλια:\nΑναρτήθηκε από Pressdei News στις 1:53 μ.μ. Δεν υπάρχουν σχόλια:\nΑναρτήθηκε από Pressdei News στις 1:07 μ.μ. Δεν υπάρχουν σχόλια:\nΑναρτήθηκε από Pressdei News στις 12:59 μ.μ. Δεν υπάρχουν σχόλια:\nΑναρτήθηκε από Pressdei News στις 12:56 μ.μ. Δεν υπάρχουν σχόλια:\nΑναρτήθηκε από Pressdei News στις 11:04 π.μ. Δεν υπάρχουν σχόλια:\nΗ μεγαλύτερη Eπιχείρηση της χώρας έχει «στεγνώσει»...\nΆγριες αποδοκιμασίες εναντίον της Α. Διαμαντοπούλο...\nΣΥΓΚΡΟΤΗΣΗ Δ.Σ. ΣΥΛΛΟΓΟΥ ΕΠΙΣΤΗΜΟΝΙΚΟΥ ΠΡΟΣΩΠΙΚΟΥ ...\nΜε ρήτρα δραχμής και Αγγλικό Δίκαιο το δάνειο στη ...\nΚυκλοφόρησε η εφημερίδα του Συνδικάτου “ΥΨΗΛΗ ΤΑΣΗ...\nΕΠΙΣΤΟΛΗ ΣΠΑΡΤΑΚΟΥ ΣΕ ΠΡΟΕΔΡΟ ΔΕΗ ΓΙΑ ΠΩΛΗΣΗ ΜΟΝΑ...\nΔΙΑΒΑΣΤΕ ΤΑ ΚΥΡΙΑ ΣΗΜΕΙΑ ΤΟΥ ΝΟΜΟΥ ΓΙΑ ΤΟ ΑΣΦΑΛΙΣΤ...\nΑνοιχτή επιστολή στον πρόεδρο της Νέας Δημοκρατίας...\nΑΝΟΙΧΤΗ ΕΠΙΣΤΟΛΗ ΠΡΟΣ ΤΟΥΣ ΕΡΓΑΖΟΜΕΝΟΥΣ ΣΤΟ ΤΑΥΤΕΚ...


Μόνικα Μπελούτσι Καραντίνα Μαρία Κάλλας Χώρα των Βάσκων\n29/04/2020, 18:01 6\nΗ κόρη της Μόνικα Μπελούτσι πρωταγωνιστεί σε διαφήμιση αρώματος και είναι ίδια η μητέρα της\nΗ Ντέβα Κασέλ, κόρη της Μόνικας Μπελούτσι και του Βενσάν Κασέλ, είναι το νέο πρόσωπο ιταλικού οίκου μόδας\nΗ 55χρονη Ιταλίδα σταρ που είναι απομονωμένη λόγω της πανδημίας στην Côte des Basques στη νοτιανατολική Γαλλία, φωτογραφήθηκε για το εξώφυλλο της γαλλικής Madame Figaro\nΑπό τη χώρα των Βάσκων όπου βρίσκεται, η Μόνικα Μπελούτσι μίλησε στη γαλλική Madame Figaro για τις κόρες της, Ντέβα και Λεονί, τις μέρες της καραντίνας και τη Μαρία Κάλλας που ερμήνευσε μοναδικά στη σκηνή\nΜία μεγάλη θλίψη. Δεν θα μπορούσα να νιώθω κάτι διαφορετικό μπροστά σε αυτή την πρωτόγνωρη, περίπλοκη, φοβερή κατάσταση. Προφανώς σκέφτομαι την χώρα μου, την Ιταλία, που είναι και η πιο πληγείσα στην Ευρώπη. Η οικογένειά μου είναι μία χαρά, αλλά η Ούμπρια και η περιοχή Κόμο υποφέρουν, για να μην αναφέρω τους φίλους μου στη Ρώμη. Αναπόφευκτα, όλοι ζούμε με τον φόβο γιατί οι στιγμές είναι κρίσιμες αλλά ταυτόχρονα έχω πλήρη εμπιστοσύνη στους γιατρούς, είμαι σίγουρη ότι θα βρεθεί ένα φάρμακο και στη συνέχεια το εμβόλιο, αλλά για την ώρα είμαστε όλοι σε κατάσταση αναμονής. Όπως το έθεσε ο Ναπολιτάνος συγγραφέας και ηθοποιός, Εντουάρντο Ντε Φιλίππο, «Η νύχτα πρέπει να περάσει». Αυτή η νύχτα πιθανότατα θα είναι μεγάλη και επίμονη, αλλά υποχρεωτικά θα μάς οδηγήσει σε κάτι νέο.\nMonica Bellucci - La divine italienne • "Je ne pensais pas que je continuerais aussi loin et que je travaillerais autant avec des jeunes réalisateurs. Rien n’est dû, j’ai beaucoup de chance et l’excitation est toujours là..." - @monicabellucciofficiel • Son interview disponible dans le dernier numéro de Madame Figaro • 🖋 @richardgianorio 📷 @vanmalder Réalisation : @farouk_chekoufi Maquillage : @letiziacarnevale Coiffure : @johnnollet • #madamefigaro #monicabelluci\nΗ δημοσίευση κοινοποιήθηκε από το χρήστη Madame Figaro Paris (@madamefigarofr) στις 24 Απρ, 2020 στις 12:06 πμ PDT\nΠώς περνούν οι μέρες στη χώρα των Βάσκων;\nΣτους ρυθμούς των παιδιών μου. Οι δύο τους παρακολουθούν τα μαθήματα του σχολείου τους online, κι εγώ τις επιβλέπω με προσοχή. Είναι σημαντικό να υπάρχει ένα πλαίσιο. Στον υπόλοιπο, ελεύθερο χρόνο μου -που είναι λίγος- διαβάζω σενάρια και μαθαίνω στα ιταλικά τον ρόλο μου στη θεατρική παράσταση Lettres de la Callas, η οποία έχει προγραμματιστεί να ανέβει και στην Ιταλία. Κατά τα άλλα, υπακούμε στις οδηγίες και μένουμε σπίτι.\nΘα λέγατε ότι έχετε καταφέρει να επιβάλλετε τους δικούς σας κανόνες;\nΌποιος με γνωρίζει ξέρει ότι αυτό ισχύει. Είμαι πολύ συντονισμένη με το ποια είμαι. Κατάφερα να οργανώσω μία σταθερή οικογενειακή ζωή για τις κόρες μου, ένα ζεστό σπίτι. Πάνω απ’ όλα απολαμβάνω να τις βλέπω να μεγαλώνουν, να τις συνοδεύω όσο ανοίγουν τα φτερά τους μέχρι να πετάξουν. Σε όλα μου τα ερωτήματα, οι κόρες μου είναι η απάντηση. Μόνο μετά τη γέννησή τους συνειδητοποίησα τον λόγο ύπαρξής μου στον κόσμο.\n" Paradoxalement, j’ai toujours mené une vie casanière et ça n’a jamais été un problème. Cela me ramène à mon enfance en province, en Italie, avec mes parents, mes tantes, mes cousines et ma grand-mère." - @monicabellucciofficiel • Son interview disponible dans le dernier numéro de Madame Figaro • 🖋 @richardgianorio 📷 @vanmalder Réalisation : @farouk_chekoufi Maquillage : @letiziacarnevale Coiffure : @johnnollet • #madamefigaro #monicabelluci\nΗ δημοσίευση κοινοποιήθηκε από το χρήστη Madame Figaro Paris (@madamefigarofr) στις 28 Απρ, 2020 στις 12:06 πμ PDT\nΠοιο είναι το πιο τρελό πράγμα που έχετε κάνει;\nΔεν μπήκα ποτέ σε ένα πλαίσιο, και δεν ανταποκρίθηκα πραγματικά στις επιταγές της κοινωνίας. Έκανα την πρώτη μου κόρη στα 40 μου. Την δεύτερη στα 45. Επιπλέον, πηγαίνω όπου με καλεί η δουλειά μου. Έχω εργαστεί σε όλο τον κόσμο, έχω κάνει ταινίες, τηλεόραση, θέατρο. Δεν νιώθω μέρος καμίας φυλής. Είμαι μία Ιταλίδα που ζει στη Γαλλία, περισσότερο ως Ιταλίδα, παρά ως Γαλλίδα. Σε αυτό υπάρχουν πλεονεκτήματα αλλά και μειονεκτήματα.\nΒρίσκετε ομοιότητες με τη Μαρία Κάλλας, που υποδύεστε στο θέατρο;\nΥπάρχουν κοινά στοιχεία. Καταρχάς ήταν μία γυναίκα από την Μεσόγειο όπως κι εγώ. Μετά, είναι ο κοσμοπολιτισμός. Και αυτή η αίσθηση της ευθραυστότητας, που υποκρύπτει μεγάλη δύναμη, όπως συμβαίνει γενικώς με τους ανθρώπους που ανεβαίνουν στη σκηνή. Αυτό που με αγγίζει περισσότερο, όμως, είναι αυτή η απεριόριστη ευαισθησία της Κάλλας, το στοιχείο που δίνει μία επιπλέον διάσταση στα πάντα. Ήταν μία γυναίκα που πολεμούσε με την καρδιά της, για την καρδιά της. Τελικά, είχε μια απλή καρδιά και αυτό ίσως την σκότωσε.\nΆρση μέτρων - Σχολεία: Μισοί-μισοί και μέρα παρά μέρα οι μαθητές πίσω στα θρανία\nΚομμωτήρια - Καταστήματα: Μπάνιο μετά τη δοκιμή ρούχων - Προσοχή στο «πιστολάκι»\nΒλέπουμε όλο και περισσότερα θύματα αρνητές, λέει ο πρύτανης του ΕΚΠΑ Αθανάσιος Δημόπουλος\nDisconnected: 2.9 Billion People Still Offline (infographic)\nΔεκατρείς νεκροί και 98 τραυματίες από την έκρηξη του ηφαιστείου Σεμέρου στην Ινδονησία\nΟ Σταμάτης Γαρδέλης άρχισε να μιλάει στα ζώα στη «Φάρμα»\nΣυγκινεί η σύζυγος του Άλεκ Μπάλντουιν - «Είμαι εδώ, σε αγαπώ, θα σε φροντίσω»\nΟ Θέμης Αδαμαντίδης ήταν καλεσμένος στο Πρωινό και δεν εμφανίστηκε ποτέ\nΣτις κάλπες για νέο πρόεδρο στο ΚΙΝΑΛ\nΑποκάλυψη: Ιδού πρώτη, απίστευτη Mustang Mach1 που πουλήθηκε στην Ελλάδα (τιμή)\n05/12/2021, 09:00 2\nΈνας Έλληνας μοτοσικλετιστής στο ράλι Ντακάρ\n04/12/2021, 23:34 5\n04/12/2021, 22:11 1


Ημερολόγιο ενός πατέρα: ...κι άλλες απαντήσεις των παιδιών από την Παλλήνη\n...κι άλλες απαντήσεις των παιδιών από την Παλλήνη\nΔεν θα σας γράψω ακόμη για την πολύ ενδιαφέρουσα συζήτηση που έγινε χθες το απόγευμα με τους γονείς στην Παλλήνη, προς το παρόν δίνω το λόγο στους απόντες πρωταγωνιστές: Τα παιδιά.\n-Από τους γονείς μου θα ήθελα να με αγαπούν πάνω απ' όλα. Επίσης θα ήθελα να με βοηθούν όταν τους έχω ανάγκη όπως και εγώ όταν με έχουν αυτοί. Θα ήθελα να υπάρχει συνεννόηση και ομοψυχία μεταξύ μας και να συζητάμε μεταξύ μας. Ακόμη θα ήθελα να μου εξασφαλίζουν τα απαραίτητα όπως είναι η τροφή, η στέγη κλπ. Τέλος θα ήθελα να περνούν όσο περισσότερο χρόνο μπορούν μαζί μου, χωρίς να πιέζονται πολύ, απλώς να το θέλουν από μόνοι τους.\nΑπό τους γονείς μου δεν θα ήθελα να είναι υπερπροστατευτικοί, αλλά ούτε και αδιάφοροι. Δεν θα ήθελα να μου λένε ψέματα, όπως κι εγώ να μην λέω σε αυτούς. Επίσης δεν θέλω να με χτυπούν για κανένα λόγο, γιατί πιστέυω πως δεν είναι ο κατάλληλος τρόπος για να λύνονται τα προβλήματα. Ακόμη δεν θα ήθελα να με παραμελούν και θα ήθελα να μην ξεχνούν ότι τους αγαπώ πολύ.\n-Θέλω να μη δουλεύουνε πολύ και να κάθομαι μαζί τους. Δε θέλω να ξοδεύονται για μένα\n-Δεν θέλω τίποτα παραπάνω γιατί είμαι ευχαριστημένος, γιατί έχω: αγάπη από τους γονείς, έχω πολλά παιχνίδια κ.α.. Δεν θέλω να με βάζουν τιμωρία και να φωνάζουν.\n-Εγώ από τους γονείς μου είμαι πολύ ευχαριστημένη. Όλα όσα θέλω τα έχω. Έχω τα πάντα που χρειάζομαι. Όμως δεν θέλω να τσακώνονται και να είναι στεναχωρημένοι.\n-Θέλω οι γονείς μου να κάθονται περισσότερες ώρες στο σπίτι μου. Δεν θέλω να είναι στη δουλειά τους τόσες ώρες. Θέλω να πάιζω διάφορα παιχνίδια με τους γονείς μου και να συζητά με τους γονείς μου. Δεν θέλω να κάθονται τόσες ώρες στην τηλεόραση ή να διαβάζουν εφημερίδες.\nΑπό τους γονείς μου δεν θέλω: -\n-Θέλω από τους γονείς μας συντροφιά, τρόφιμα, να είμαι κοντά τους και όταν βγει το Playstation 4... Και επίσης θέλω να ευχαριστήσω τον πατέρα μου που μου πήρε το 3. Δεν θέλω να είναι μακριά μου και να ζω μοναξιά και επίσης να μην γυρνάνε αργά από τη δουλειά τους.\n-Από τους γονείς μου θέλω μόνο ένα καινούργιο ποδήλατο. Από τους γονείς δεν θέλω όταν είμαι με φίλους αν μου συμπεριφέρονται σαν να είμαι μικρό παιδί.\n-Δεν θέλω τίποτα επειδή τα έχω όλα. Φροντίδα, αγάπη και τροφή.\n-Δεν θέλω τίποτα γιατί είμαι ευχαριστημένος από τους γονείς και τα έχω όλα τα απαραίτητα, όπως: Αγάπη, νερό, τροφή, παιχνίδια, ρούχα, παπούτσια κ.α\n-Θέλω να περνάω περισσότερο χρόνο με τους γονείς μου. Και δεν θέλω τις τιμωρίες.


ΑΟΚ – ΠΕΡΙΚΟΣ 2-1: Η συνέντευξη Τύπου των προπονητών / aokerkyra.com\nΑρχική σελίδα » ΑΟΚ – ΠΕΡΙΚΟΣ 2-1: Η συνέντευξη Τύπου των προπονητών\nΑΟΚ – ΠΕΡΙΚΟΣ 2-1: Η συνέντευξη Τύπου των προπονητών\nΑπό τη συνέντευξη Τύπου των δύο τεχνικών. Αριστερά ο Παντέλης και δεξιά ο Παπαδόπουλος\nΣτη συνέντευξη Τύπου, μετά το τέλος του αγώνα, οι προπονητές των δύο ομάδων έκαναν τις ακόλουθες δηλώσεις:\n«Θεωρώ ότι σήμερα η νίκη της ομάδας ήταν πάρα πολύ μεγάλη, από πάρα πολλές απόψεις, και αν θέλετε, τέτοιες νίκες καταξιώνουν μία ομάδα. Στο πρώτο ημίχρονο δεν ξεκινήσαμε πολύ καλά, δεχθήκαμε ένα ανεπίτρεπτο γκολ, από αράουτ, όπου ήταν το τρίτο που κινδυνέψαμε, και χωρίς να είμαστε πολύ χειρότεροι, βρεθήκαμε στο πρώτο ημίχρονο με ένα γκολ πίσω. Στο δεύτερο ημίχρονο είχαμε πολύ καλύτερα πατήματα, βοήθησε και η είσοδος του Ρεπερνέ, ο οποίος μπορώ να πω ότι ηρέμησε το παιχνίδι της ομάδας, έβγαλε κάθετες μπάλες και γυρίσαμε με πάρα πολύ μεγάλο κόπο και μόχθο το παιχνίδι. Για το λόγο αυτό, οι ποδοσφαιριστές μου είναι άξιοι, γιατί εκτός των άλλων πρέπει να έχεις και ψυχικά αποθέματα για να κερδίσεις ένα παιχνίδι. Είμαι υποχρεωμένος να πω ένα μεγάλο «ευχαριστώ» στον κόσμο. Στο παιχνίδι με την Καλλιθέα ακούστηκαν πολλές πικρίες, και από εμένα. Στο προηγούμενο παιχνίδι, με τα Γιάννενα, και πολύ περισσότερο στο σημερινό παιχνίδι, έχει πολύ μεγάλο μερίδιο ο κόσμος σε αυτή την επιτυχία. Ο Πιερικός είναι από τις πολύ καλές ομάδες και ήταν σε ανοδική πορεία, και για το λόγο αυτό νομίζω πως η επιτυχία μας αποκτάει μεγαλύτερη βαρύτητα. Έχουμε ακόμα πάρα πολλή δουλειά, ακόμη είμαστε πίσω στη βαθμολογία και θεωρώ ότι παιχνίδι με παιχνίδι θα μπορέσουμε να είμαστε και καλύτεροι. Η συνέχεια για εμάς είναι δύσκολη, θα πρέπει οπωσδήποτε να πλησιάσουμε στην προνομιούχο τριάδα. Θεωρώ πως είμαστε σε καλό δρόμο. Η ομάδα θα ανεβαίνει παιχνίδι με παιχνίδι, απλά έχει πολύ άγχος, ειδικά όταν παίζει μέσα στην Κέρκυρα, και νομίζω ότι στο δεύτερο ημίχρονο μόνο με ψυχή θα μπορούσε να κερδίσει το σημερινό παιχνίδι. Επειδή υπάρχουν αγωνιστικά προβλήματα στην ομάδα, με κάποιους τραυματίες παίκτες, όταν η ομάδα θα είναι πλήρης, πιστεύω ότι θα δείξει και καλύτερη εικόνα. Να ευχαριστήσω και το ιατρικό τιμ, το οποίο κάνει πολύ μεγάλες προσπάθειες, γιατί κάθε εβδομάδα έχουμε δύο-τρεις τραυματίες, και με υπεράνθρωπη προσπάθεια μας τους φέρνουν εντάξει. Να ευχηθώ στον Σούλη, που πραγματικά κάνει καλή δουλειά, και στην ομάδα του Πιερικού, ό,τι καλύτερο για τη συνέχεια του Πρωταθλήματος».\nΓια την αποβολή του, στο 71Ά, ο τεχνικός του ΑΟΚ είπε:\n«Το να περάσεις ένα-δύο μέτρα τη γραμμή, δεν είναι λόγος για να αποβληθεί κάποιος προπονητής. Με το γράμμα του νόμου, ο διαιτητής έχει δίκιο, γιατί πέρασα τη γραμμή, αλλά θεωρώ ότι τέτοια πράγματα δεν πρέπει να συμβαίνουν».\nΌταν μίλησε ο ποδοσφαιριστής του Πιερικού, ο Στράτος Γκαρόζης, ο οποίος έκανε σκληρή κριτική στη διαιτησία του αγώνα (βλ. σε άλλη στήλη), μόλις ολοκλήρωσε τις δηλώσεις του, τότε πήρε ξανά το λόγο ο Νίκος Παντέλης, ο οποίος εμφανώς ενοχλημένος είπε τα εξής:\n«Θα ήθελα να δευτερολογήσω, αν μου επιτρέπετε. Θα ακούσει κανείς τις δηλώσεις και θα νομίζει ότι έγινε κάποια σφαγή. Δηλαδή, η Κέρκυρα σήμερα κέρδισε επειδή τη βοήθησε ο διαιτητής ή οι επόπτες; Να μην τα κάνουμε τόσο τραγικά τα πράγματα. Όλοι βλέπουμε και όλοι ξέρουμε τί γίνεται στο ποδόσφαιρο. Ο καθένας μπορεί να πει ό,τι θέλει, υπάρχει δημοκρατία, αλλά αν κάποιος δεν έχει δει το παιχνίδι και ακούσει αυτές τις δηλώσεις, θα νομίζει ότι έχουν σφάξει τον Πιερικό από οκτακόσιες μεριές».\n«Θέλω να δώσω συγχαρητήρια στην Κέρκυρα για τη νίκη της και στον προπονητή κ. Νίκο Παντέλη. Προσωπικά πιστεύω ότι η Κέρκυρα με τον κ. Παντέλη πηγαίνει πολύ καλύτερα από πριν, και ίσως πετύχει και τον στόχο της. Για το παιχνίδι δεν θέλω να πω τίποτα, γράψτε ό,τι είδατε. Εκείνο που θέλω να πω είναι πως όταν χάνω, χάνω όρθιος. Είτε αυτό σε ορισμένους αρέσει, είτε δεν τους αρέσει. Παλεύω όλα τα παιχνίδια, και όταν θα χάσω, θα χάσω όρθιος, αν δεν μπορώ να κερδίσω. Δεν θα κατεβούμε να φάμε τρία-τέσσερα γκολ από την Κέρκυρα, επειδή η Κέρκυρα είναι το φαβορί για να ανεβεί. Δεν επιλέγουμε παιχνίδια, επειδή η Κέρκυρα πρέπει να ανεβεί στη Σούπερ Λίγκα, και σώνει και καλά να χάσουμε. Το ξέρετε πολύ καλά ότι έχω δίκιο. Θα μπορούσα να μην έρθω εδώ, στη συνέντευξη Τύπου, αλλά να στείλω κάποιο συνεργάτη μου, όμως δεν μπορώ να το κάνω, για χάρη των ποδοσφαιριστών. Το παιχνίδι το είδατε. Συγχαρητήρια στην Κέρκυρα που μας κέρδισε. Έχουμε παράπονα από τη διαιτησία. Θα μπορούσε το παιχνίδι να είχε γίνει 0-2. Στο δεύτερο γκολ της Κέρκυρας, έβαλαν τον τερματοφύλακά μας τον Τόλιο μέσα στο τέρμα. Ο διαιτητής με απέβαλλε επειδή μπήκα μέσα στο γήπεδο για να προστατεύσω τον Θάνο για να μην πάρει και άλλη κίτρινη κάρτα».


Πόσο «εγκληµατική» υπήρξε η διαχείριση στη Δ.Ε.Υ.Α. Ελασσόνας κατά τη θητεία της Δηµαρχίας Ευαγγέλου… - Ραδιο Ελασσόνα 88.4\nHome / 884 / Τοπικά / Πόσο «εγκληµατική» υπήρξε η διαχείριση στη Δ.Ε.Υ.Α. Ελασσόνας κατά τη θητεία της Δηµαρχίας Ευαγγέλου…\nΠόσο «εγκληµατική» υπήρξε η διαχείριση στη Δ.Ε.Υ.Α. Ελασσόνας κατά τη θητεία της Δηµαρχίας Ευαγγέλου…\n11/12/2019 10:22:00 μ.μ.\nΤην άνεση του µονολόγου επέλεξε ο κ. Τζιουµακλής και ο κ.Γάτσας να κατηγορήσει για τη διαχείριση στη ΔΕΥΑ Ελασσόνας. Ενώ λίγες µέρες πριν υπήρχε συνεδρίαση και της ΔΕΥΑ και του Δηµοτικού Συµβουλίου, ο πρόεδρος και ο Δήµαρχος επέλεξαν τη µοναξιά της συνέντευξης τύπου, για να\nκατηγορήσουν χωρίς αντίλογο τις διοικήσεις της επιχείρησης κατά την προηγούµενη δηµοτική θητεία.\nκ. Τζιουµακλή σε ποια περίοδο ακριβώς αναφέρεστε για κακοδιαχείριση;\nΜήπως την περίοδο 2011-2014, όπου η διαχείριση γινόταν µε προφορικές συµφωνίες, όπως αποδεικνύουν και οι αγωγές, οι οποίες έχουν κατατεθεί στην επιχείρηση αξιώνοντας κάποιες εκατοντάδες χιλιάδες ευρώ;\nΑναφέρεστε σε οφειλές τις επιχείρησης σε προµηθευτές ύψους 755.953 ευρώ. Μήπως γνωρίζετε για τις οφειλές που παραλάβαµε το 2014; Τα λευκά υπηρεσιακά σηµειώµατα, τα οποία είχαν κρατηθεί κατ’ εντολή για κάλυψη εργασιών που\nείχαν πραγµατοποιηθεί χωρίς να έχουν καταγραφεί στις οφειλές; Τις ατιµολόγητες δαπάνες που παραλάβαµε χωρίς να προσµετρούνται στις οφειλές; Ενηµερωθείτε για όλα αυτά και περιµένουµε την απάντησή σας για το πότε υπήρχε κακοδιαχείριση. Δηλαδή, διαχείριση χωρίς να ακολουθούνται\nοι νόµιµες διαδικασίες που υπαγορεύουν οι νόµοι της Ελληνικής πολιτείας.\nΣχετικά µε τις οφειλές προς τη ΔΕΗ, σηµερινοί συνοδοιπόροι και συνεργάτες σας δεν επέτρεψαν µε τις καταγγελίες τους στον εισαγγελέα, την οµαλή µεταφορά µε αντίστοιχη ανάληψη και του κόστους ύδρευσης από το Δήµο για την\nκατανάλωση που πραγµατοποιεί.\nΣτη δική µας θητεία έγινε η µεταφορά των σηµείων υδροληψίας στη ΔΕΥΑ καθώς και η τοποθέτηση υδροµέτρων στις περισσότερες παροχές ύδρευσης του Δήµου ενώ θα έπρεπε να έχουν γίνει από το 2011, είναι και αυτό κακοδιαχείριση;\nΚ. Γάτσα, είστε Δήµαρχος, όχι πόντιος Πιλάτος. Τι φοβάστε και τονίζετε τη σχέση της επιχείρησης και του Δήµου και ρίχνετε το µπαλάκι στο Δ.Σ. της ΔΕΥΑ;\nΕσείς δεν είσαστε αυτός που στα δύο πρώτα Συµβούλια της ΔΕΥΑ αποφασίσατε για την αναβολή συζήτησης του θέµατος για τον τρόπο είσπραξης των οφειλόµενων, προκειµένου να αποφασίσει γι’ αυτό η Δηµοτική σας οµάδα; Εσείς δεν αποφασίσατε να καταγγελθεί υπογεγραµµένη σύµβαση έπειτα από διεθνή διαγωνισµό, γιατί πιθανόν να µην σας άρεσε ο ανάδοχος;\nΑλήθεια, τι εννοείτε όταν αναφέρεστε σε «εγκληµατική» διαχείριση;\nΌσον αφορά τις οφειλές των δηµοτών προς την επιχείρηση, ελπίζουµε να θυµάστε πως παραλάβαµε ανείσπρακτα από την προηγούµενη δηµοτική αρχή, στην οποία είσαστε κορυφαίο στέλεχος κοντά στα δύο εκατοµµύρια, ενώ σήµερα\nτο ποσό αυτό, συµπεριλαµβανοµένου και των µη ληξιπρόθεσµων οφειλών τις οποίες κακώς προσθέσατε στο ποσό που δηµοσιοποιήσατε, είναι περίπου τρία εκατοµµύρια τριακόσιες χιλιάδες. Ήταν εγκληµατική και η διαχείριση της\nΔηµοτικής αρχής του κ. Πασχόπουλου που ήσασταν κορυφαίο στέλεχος; Ή µήπως προσθέτοντας ένα δεύτερο συνθετικό στο όνοµα του συνδυασµού σας αποποιείστε τα πεπραγµένα εκείνης της περιόδου;\nΣχετικά µε τη δανειοδότηση, σας ενηµερώνουµε πως όλες οι δανειοδοτήσεις της ΔΕΥΑ γίνονται µε την εγγύηση του Δήµου.\nΤα δάνεια που αναφέρεται πως εξυπηρετούνταν, δυστυχώς κάνετε λάθος. Την κάλυψη των δόσεων την έκανε ο Δήµος ως εγγυητής. Επί των ηµερών µας (2015) κατατέθηκαν στο ταµείο του Δήµου περίπου 120.000 ευρώ για οφειλές δανείων τις περιόδου 2011-2014.\nΓνωρίζετε τέλος πολύ καλά το λόγο για τον οποίο η ΔΕΥΑ αναγκάστηκε να λάβει το δάνειο των 300.000. Για οφειλές που είχαν πραγµατοποιηθεί µε τον προσφιλή σας τρόπο (προφορική συµφωνία), από το 2011-2014 δεσµεύτηκαν οι\nτραπεζικοί λογαριασµοί της επιχείρησης, προκαλώντας µε τον τρόπο αυτό οικονοµική ασφυξία στην επιχείρηση.\nΑλήθεια θα ασκήσετε όλα τα ένδικα µέσα, προκειµένου για αυτές τις απαιτήσεις η επιχείρηση να διεκδικήσει τη µη καταβολή τους;\nΟφείλουµε στο σηµείο αυτό να ρωτήσουµε τον κ. Γάτσα:\nΕίναι εγκληµατική διαχείριση η λειτουργία των βιολογικών καθαρισµών του Δήµου προστατεύοντας µε τον τρόπο αυτό το περιβάλλον; Και επειδή πολύ «σπέκουλα» έχει δηµιουργηθεί για το θέµα αυτό, µια ερώτηση µόνο προς τον κ.\nΓάτσα: τι γινόταν η λυµατολάσπη µέχρι και το 2014;\nΕίναι εγκληµατική διαχείριση η ένταξη και χρηµατοδότηση της τηλεµετρίας, της αποχέτευσης και του βιολογικού καθαρισµού Κρανιάς και η αποχέτευση Τσαριτσάνης; Έργα που είχαν παραµεληθεί και κινδύνευαν να χαθούν, ενώ σήµερα υλοποιούνται.\nΕπίσης, η µελέτη και η ένταξη στο «Φιλόδηµο» της αντικατάστασης του δικτύου ύδρευσης της Ελασσόνας, η µελέτη ολοκλήρωσης δικτύου αποχέτευσης Βερδικούσιας, η µελέτη υδροδότησης πρώην Δήµου Ποταµιάς από ένα σηµείο\nΥδροληψίας είναι και αυτό εγκληµατικό;\nΕίναι εγκληµατική διαχείριση η ανόρυξη γεώτρησης στο Αµούρι; Η τοποθέτηση ανοξείδωτης δεξαµενής ύδρευσης στο Δοµένικο;\nΑλήθεια, τι θα γίνει µε τη δεξαµενή που τοποθετήσατε το 2013 στα Γιαννωτά και δεν υπάρχει τρόπος µεταφοράς νερού σε αυτή;\nΌσον αφορά το θέµα των αναθέσεων όπου δεν πετύχαµε µεγάλες εκπτώσεις, µία σύγκριση τιµών αντίστοιχων εργασιών τις περιόδου 2011-2013 και της δικής µας περιόδου θα σας διαψεύσει. Αλήθεια, έχετε κάνει αναθέσεις πόσες, σε ποιους και τι εκπτώσεις πετύχατε το προηγούµενο δίµηνο που διοικείτε;\nΓια το ειδικό τέλος, στο οποίο αναφέρεστε, έχουµε να πούµε τα εξής:\nΌταν εµείς προσπαθήσαµε να το µειώσουµε, το καταγγέλλατε ως παράνοµη ενέργεια. Όταν κατά τη σύνταξη του προϋπολογισµού του 2017 το συµπεριλάβαµε στα έσοδα, η αποκεντρωµένη διοίκηση ως ελεγκτικός µηχανισµός της νοµιµότητας των πράξεών µας το ενέκρινε. Μήπως γνωρίζετε, τι µεσολάβησε και το Μάιο του 2017 αποφάσισε πως δεν έπρεπε να συµπεριληφθεί;\nΌσον αφορά τους ισολογισµούς και τα ποσά που αναφέρετε κατά την περίοδο που διοικήσαµε, επιφυλασσόµαστε να απαντήσουµε, αφού περιέλθουν όλα τα ακριβή στοιχεία στα χέρια µας από τις υπηρεσίες της ΔΕΥΑ.\nΚλείνοντας, θα θέλαµε και µια δηµόσια τοποθέτηση πάνω σ’ αυτό το θέµα, από τον συνεργάτη σας σήµερα και επικεφαλής του Συνδυασµού «Ένας Δήµος για όλους».\nΕίναι και για αυτούς «εγκληµατική» η διαχείριση που έγινε στη ΔΕΥΑ;


Πούτιν: Πληρωμές σε ρούβλια από αύριο για το φυσικό αέριο αλλιώς κλείνει η στρόφιγγα - CNN.gr\nΠούτιν: Πληρωμές σε ρούβλια από αύριο για το φυσικό αέριο αλλιώς κλείνει η στρόφιγγα\nΠέμπτη, 31 Μαρτίου 2022 16:42\n«Κανείς δεν μας πουλάει τίποτα δωρεάν, ούτε και εμείς θα κάνουμε φιλανθρωπία» διαμηνύει στη Δύση ο Βλαντιμίρ Πούτιν\t Mikhail Klimentyev, Sputnik, Kremlin Pool Photo via AP\nΜιλώντας για «οικονομικό πόλεμο» σε βάρος της Ρωσίας που μαίνεται ήδη εδώ και χρόνια και αντεπιτιθέμενος στις κυρώσεις της Δύσης για τον πόλεμο στην Ουκρανία, ο Βλαντιμίρ Πούτιν υπέγραψε διάταγμα βάσει του οποίου οι ξένοι αγοραστές πρέπει να πληρώνουν -μέσω ρωσικών τραπεζών- σε ρούβλια τις προμήθειες φυσικού αερίου από την Παρασκευή 1η Απριλίου, ειδάλλως προειδοποίησε ότι τα συμβόλαια πρόκειται να ανασταλλούν. Γερμανία και Γαλλία απορρίπτουν τη ρωσική απαίτηση.\nΓερμανία και Αυστρία ενεργοποιούν σχέδια έκτακτης ανάγκης\nΜετά τη Γερμανία και η Αυστρία ενεργοποίησε ήδη από χθες, Τετάρτη, το σχέδιο έκτακτης ανάγκης για το ενδεχόμενο έλλειψης σε φυσικό αέριο, όπως ανακοίνωσε ο καγκελάριος της χώρας Καρλ Νεχάμερ. Σε στάση αναμονής βρίσκεται ακόμη η Ολλανδία.\n«Θα κάνουμε το παν προκειμένου να διασφαλίσουμε τον εφοδιασμό με φυσικό αέριο για τα νοικοκυριά και τις επιχειρήσεις της Αυστρίας», δήλωσε ο κ. Νεχάμερ, ανακοινώνοντας ότι έχει ενεργοποιηθεί το α' επίπεδο του σχεδίου έκτακτης ανάγκης, το οποίο αφορά την έγκαιρη προειδοποίηση του συστήματος.\n«Μέχρι τώρα οι παραδόσεις φυσικού αερίου γίνονται αξιόπιστα και χωρίς περιορισμούς. Αυτό φυσικά μπορεί να αλλάξει», τόνισε ο καγκελάριος και εξήγησε ότι το στάδιο έγκαιρης προειδοποίησης διασφαλίζει την εντατικοποίηση της παρακολούθησης της κατάστασης εφοδιασμού. «Σε περίπτωση αλλαγής, θα είμαστε προετοιμασμένοι και θα μπορούμε να αντιδράσουμε γρήγορα», δήλωσε από την πλευρά της η Αυστριακή υπουργός Ενέργειας και Προστασίας του Κλίματος, Λεονόρε Γκεβέσλερ.\nΤαυτόχρονα, η ενεργοποίηση έστω του α' επιπέδου, σημαίνει ότι υπάρχουν «συγκεκριμένες, σοβαρές και αξιόπιστες ενδείξεις» ότι είναι πιθανό να συμβεί ένα γεγονός το οποίο θα οδηγούσε σε σημαντική επιδείνωση της κατάστασης εφοδιασμού με φυσικό αέριο.\nΣτο β' στάδιο η κατάσταση παροχής φυσικού αέριου θεωρείται ότι έχει επιδεινωθεί. Σε αυτή την περίπτωση, θεωρητικά τουλάχιστον, οι μηχανισμοί της ελεύθερης αγοράς παραμένουν αποτελεσματικοί και το κράτος δεν χρειάζεται να παρέμβει, ενώ εφαρμόζεται π.χ. εθελοντική μείωση της κατανάλωσης φυσικού αερίου από την ίδια τη βιομηχανία. Το γ' επίπεδο ενεργοποιείται όταν πλέον δεν παρέχεται άλλο αέριο και δεν μπορεί πια να καλυφθεί η υπάρχουσα ζήτηση. Η υπουργός Ενέργειας μπορεί τότε να απαγορεύσει στις βιομηχανικές μονάδες να χρησιμοποιούν φυσικό αέριο, προκειμένου να διασφαλίσει ότι νοικοκυριά, νοσοκομεία, υπηρεσίες διάσωσης και αστυνομία μπορούν να τροφοδοτούνται με φυσικό αέριο για όσο το δυνατόν μεγαλύτερο διάστημα.\nΑυτή τη στιγμή, οι εγκαταστάσεις αποθήκευσης αερίου στη Γερμανία είναι κατά 25% πλήρεις, ενώ στην Αυστρία μόνο κατά 12%. Στη Γερμανία, σύμφωνα με πρόσφατη απόφαση της Μπούντεσταγκ σχετικά με το ανώτατο όριο αποθήκευσης αερίου, η πληρότητα θα φθάσει στο 90% την 1η Δεκεμβρίου, εφόσον δεν υπάρξει κάποια διακοπή στην παροχή. Στην Αυστρία, μόλις την περασμένη εβδομάδα αποφασίστηκε να δημιουργηθεί στρατηγικό απόθεμα φυσικού αερίου.\nΚΟΣΜΟΣ\t· ΟΥΚΡΑΝΙΑ\t· ΠΟΛΕΜΟΣ ΣΤΗΝ ΟΥΚΡΑΝΙΑ\t· ΡΩΣΙΑ\t· ΡΟΥΒΛΙΑ\t· ΦΥΣΙΚΟ ΑΕΡΙΟ\t· ΕΙΔΗΣΕΙΣ ΤΩΡΑ\t· ΒΛΑΝΤΙΜΙΡ ΠΟΥΤΙΝ\t· ΕΥΡΩΠΑΙΚΗ ΕΝΩΣΗ


Γαμπρός και μπαμπάς ο πρώην σύντροφος της Ντορέττας Παπαδημητρίου | Espresso\nΠαρασκευή, Μάιος 31, 2019 - 18:58\n❱❱ Ο πρώην της Ντορέττας Παπαδημητρίου παντρεύτηκε κι έγινε μπαμπάς!\nΟ Ιταλός interior designer Αλεξ Φραντζολίνι, με τον οποίο η παρουσιάστρια ήταν ζευγάρι για δύο χρόνια και οι οποίοι χώρισαν τον Μάιο του 2017, προχώρησε στη ζωή του... Και μάλιστα πολύ! Μπορεί τότε όλοι να μιλούσαν για πιθανό γάμο του με την Ντορέττα, αλλά η ζωή είχε άλλα σχέδια για τον γοητευτικό Ιταλό.\nΟ Αλεξ, λοιπόν, βρήκε τον έρωτα στο πρόσωπο της γνωστής fashion blogger Νάνσυς Σπαθή και στις 20 Μαΐου ήρθε στον κόσμο το πρώτο τους παιδί, ένα υγιέστατο αγοράκι. Λίγες μέρες νωρίτερα το ζευγάρι είχε ενωθεί με τα δεσμά του γάμου.\nΟι δυο τους θέλουν να κρατούν την προσωπική τους ζωή μακριά από τα φώτα της δημοσιότητας, γι’ αυτό δεν έχουν κάνει καμία δημόσια κοινή εμφάνιση, ούτε δημοσιεύουν κοινές φωτογραφίες τους στο Instagram.\nΜε τον ερχομό του μωρού τους, όμως, η ευτυχία τους... πλημμύρισε και δεν κατάφεραν να το κρατήσουν κρυφό.\nH Νάνσυ γέμισε το προφίλ της με φωτογραφίες του νεογέννητου, το οποίο, όπως αποκάλυψε στις λεζάντες, θα πάρει το όνομα Λεόν. Ο μπαμπάς δείχνει πιο εγκρατής και δεν έχει ανεβάσει ακόμα φωτογραφία με τον γιο του. Από εμάς, να τους ζήσει γερό και τυχερό!\nΝύφη με φουσκωμένη κοιλίτσα η Νάνσυ Σπαθή


The Sopranos: Σπάνιες φωτογραφίες από τα γυρίσματα\nΣπάνιες φωτογραφίες από τα γυρίσματα του The Sopranos\nΗ θρυλική σειρά έκανε πρεμιέρα μία ημέρα σαν σήμερα, το 1999. Και άλλαζε τα πάντα.\nΓράφει: Ραφαέλλα Ράλλη 10 Ιανουαρίου 2022\nΌσο εμβληματικοί κι αν ήταν οι χαρακτήρες στο The Sopranos, άλλο τόσο θα λέγαμε ότι είναι και οι τοποθεσίες - από το strip club Bada Bing! μέχρι το γραφείο του Dr. Melfi και το σπίτι της οικογένειας Soprano στο New Jersey. Αλλά στην πραγματική ζωή, αυτά τα σκηνικά απέχουν από αυτό που είδαμε στην τηλεόραση. Οι φωτογραφίες που ακολουθούν είναι αρκετά κατατοπιστικές για το τι ακριβώς συνέβαινε στα παρασκήνια της θρυλικής πια σειράς όταν γυριζόταν τη δεκαετία του '00. Καθόλου απίθανο πάντως, μία ημέρα να δεις ένα αντίστοιχο θέμα για την ταινία-prequel The Many Saints of Newark στην οποία πρωταγωνιστεί ο γιος του αείμνηστου James Gandolfini και που λίαν συντόμως κάνει πρεμιέρα στη μεγάλη οθόνη.\n>Διάβασε ακόμη: Ο ρόλος των 3 εκατ. που απέρριψε ο James Gandolfini\nΣτα παρασκήνια των Sopranos\narnaldo magnani-getty images\n1. Ο Gandolfini στα γυρίσματα της σειράς στη Νέα Υόρκη με το γιο του, Michael, το 2003. Δεκαοκτώ χρόνια αργότερα και μετά το θάνατο του πατέρα του, ο Michael ανέλαβε ο ίδιος το ρόλο του στο prequel, The Many Saints of Newark. "Μεγάλωσα στα γυρίσματα", δήλωσε στο The Tonight Show με τον Jimmy Fallon. "Όμως, για μένα τα γυρίσματα ήταν στο trailer του μπαμπά μου και ο Tony Soprano δεν ήταν παρά ο μπαμπάς μου που έτρωγε ένα σάντουιτς με φορώντας μία ρόμπα".\nBobby Bank-getty images\n2. Οι πραγματικοί φανς της σειράς και μόνο που θα δουν το τραπεζομάντηλο αρκεί για να καταλάβουν πού βρίσκονται στη φωτογραφία ο James Gandolfini και ο Tony Sirico, που υποδυόταν τον Peter Paul "Paulie Walnuts" Gualtieri. Ο λόγος για το Satriale's Pork Store.\n3. O Steven Van Zandt που βλέπεις στη φωτογραφία από τα γυρίσματα στο Μπρούκλιν το 2006, προοριζόταν αρχικά για το ρόλο του Tony Soprano, αλλά εν τέλει κατέληξε να μας συστηθεί ως Silvio Dante.\nTodd Plitt-Getty Images\n4. Κι όμως, η μπροστινή πόρτα του σπιτιού του Tony ήταν κανονικό στούντιο, όσο περίεργο κι αν σου φαίνεται. The Soprano's Front Door.\n5. Οι θαυμαστές θα αναγνωρίσουν τις λουλουδάτες κουρτίνες, τις ξύλινες καρέκλες και τους μπεζ τοίχους της τραπεζαρίας των Sopranο. Αν μεγεθύνεις την εικόνα, θα καταλάβεις ότι πρόκειται για κανονικό στούντιο.\n6-7. Μία ματιά στο σούπερ άνετο για την εποχή στο σαλόνι και την τραπεζαρία της οικογένειας.\n8. Σε περίπτωση που αναρωτιόσουν τι έτρωγε ο Tony όσο δεν υπηρετούσε το έγκλημα, ιδού το περιεχόμενο του ψυγείου του.\n9. Αυτό δε σημαίνει βέβαια, ότι δεν υπήρχαν και τα κλασικά πλαστικά φρούτα στη φοντανιέρα.\n10. Στα γυρίσματα στο μεταξύ, στο πλευρό του Gandolfini βρισκόταν και η τότε σύντροφός του, Lora Somoza.\nΣΕΙΡΕΣ THE SOPRANOS JAMES GANDOLFINI